Diari Oficial de la Generalitat Valenciana


Sumari del DOGV 9209, del 05-11-2021 (2021/10513)

RESOLUCIÓ de 21 d'octubre de 2021, de la Conselleria d'Hisenda i Model Econòmic, per la qual s'autoritza una generació de crèdits per ingressos finalistes procedents del Ministeri de Sanitat en el marc del Pla de recuperació, transformació i resiliència del Govern d'Espanya, per import de 18.453.495 euros. (Exp. 10.021/21-156)
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9209

Data del DOGV
:   05-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10554


Data del document
:   21-10-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 21 d'octubre de 2021, de la Conselleria d'Hisenda i Model Econòmic, per la qual s'autoritza una generació de crèdits per ingressos finalistes procedents del Ministeri de Sanitat en el marc del Pla de recuperació, transformació i resiliència del Govern d'Espanya, per import de 15.231.498 euros. (Exp. 10.021/21-156) [2021/10799]  
El Consell Interterritorial del Sistema Nacional de Salut, en sessió de 14 de juliol, va acordar la distribució del crèdit a les comunitats autònomes per a l'exercici 2021, per import global de 342.497.117 euros, a càrrec del pressupost del Ministeri de Sanitat per al Pla d'inversions en equips d'alta tecnologia del Sistema Nacional de Salut (Pla INVEAT) que s'emmarca en el component 18, «Renovació i ampliació de les capacitats del Sistema Nacional de Salut», inversió 1 del Pla de recuperació, transformació i resiliència, finançat mitjançant el mecanisme de recuperació i resiliència (MRR).  
  
L'objectiu principal de l'INVEAT és incrementar la supervivència global i la qualitat de vida de les persones mitjançant el diagnòstic de malalties en estadis primerencs per a possibilitar una intervenció terapèutica ràpida, tot això consolidant l'equitat en l'accés a l'alta tecnologia i millorant la qualitat assistencial i la seguretat de pacients i professionals, reduint l'obsolescència del parc tecnològic i elevant la taxa mitjana de densitat d'equips d'alta tecnologia per 100.000 habitants.  
  
L'import assignat a la Comunitat Valenciana per a 2021 ascendeix a un total de 44.454.395 euros, en tractar-se d'ingressos no previstos, i a fi de dur a terme les actuacions prevista per a l'execució del Pla INVEAT mitjançant la inversió en equips d'alta tecnologia de titularitat i gestió pública, en centres també de titularitat i gestió pública, la Conselleria de Sanitat Universal i Salut Pública proposa la seua generació en el capítol 6 «Inversions reals» Projecte QR150 «Equipament per reposició centres hospitalaris».  
Atesa la regulació tant europea com estatal, relativa a la gestió, comptabilització i obligacions d'informació de les mesures i projectes finançats pel mecanisme de recuperació i resiliència en el Pla de recuperació, transformació i resiliència i per a la identificació i seguiment d'aquests, pel Decret llei 6/2021 i les instruccions posteriors, en l'àmbit de la Generalitat, s'ha establit una comptabilització diferenciada dels recursos pressupostaris destinats a la seua execució, i s'han habilitat programes pressupostaris específics, així com orgàniques diferenciades, en un servei 99 denominat «Mecanisme de recuperació i resiliència» en cada conselleria o secció pressupostària i centres de despesa codificats amb la identificació, el component i la inversió. La proposta de generació planteja l'habilitació de l'orgànica i programes específics d'acord amb aquestes normes.  
  
A aquest efecte i en virtut del que es disposa en l'article 19 del Decret llei 6/2021, del Consell, en l'article 50 de la Llei 1/2015 d'hisenda pública, sector públic instrumental i subvencions, i en els articles 21 i 24 de la Llei 4/2020 de pressupostos de la Generalitat per a l'exercici 2021, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar la inclusió de la nova aplicació pressupostària 93.16.90.5850. adscrita a la Conselleria de Sanitat Universal i Salut Pública, secció 10 «Sanitat Universal i Salut Pública»; servei 99 «Mecanisme de recuperació i resiliència, centre gestor 99 «Mecanisme de recuperació i resiliència»; i centre de despesa 1811 €Pla d'inversió en equips d'alta tecnologia en el Sistema Nacional de Salut».  
  
  
Segon  
Autoritzar la inclusió d'un nou programa pressupostari 412.99 «MRR. Assistència sanitària», la nova aplicació pressupostària 83.40.37.0579. amb les fitxes d'informació i detall del pressupost que figuren com a annex.  
Tercer  
Autoritzar una generació de crèdit en el pressupost d'ingressos en l'aplicació pressupostària 701.90 «Transferència de l'Estat. MRR» per import de 45.841.453 euros.  
  
Quart  
Autoritzar una generació de crèdit en el pressupost de despeses en l'aplicació pressupostària 52.91.44.1357.251.63.1 per import de 07.418.243 euros, que implica l'habilitació del capítol 6 «Inversions reals», així com la inclusió del Projecte d'inversió QR150 «Equipament reposició centres hospitalaris».  
  
Cinqué  
A conseqüència de l'import generat s'inclou en la FP3 del Programa 412,99, les dades relatives a l'aplicació d'ingressos 701.90, i queden establides en els termes següents:  
  
  
València, 21 d'octubre de 2021.- El conseller d'Hisenda i Model Econòmic: Vicent Soler i Marco.